CELEX: 62022CN0041
Language: et
Date: 2022-01-18 00:00:00
Title: Kohtuasi C-41/22: Eelotsusetaotlus, mille on esitanud Landgericht Erfurt (Saksamaa) 18. jaanuaril 2022 – XXX versus Helvetia schweizerische Lebensversicherungs-AG

16.5.2022   
            
            
               ET
            
            
               Euroopa Liidu Teataja
            
            
               C 198/21
            
         
      Eelotsusetaotlus, mille on esitanud Landgericht Erfurt (Saksamaa) 18. jaanuaril 2022 – XXX versus Helvetia schweizerische Lebensversicherungs-AG
      (Kohtuasi C-41/22)
      (2022/C 198/31)
      Kohtumenetluse keel: saksa
      
         Eelotsusetaotluse esitanud kohus
      
      Landgericht Erfurt
      
         Põhikohtuasja pooled
      
      
         Hageja: XXX
      
         Kostja: Helvetia schweizerische Lebensversicherungs-AG
      
         Eelotsuse küsimused
      
      
                  1.
               
               
                  Kas liidu õigusega, eelkõige teise elukindlustusdirektiivi 90/619/EMÜ (1) artikli 15 lõikega 1, kolmanda elukindlustusdirektiivi 92/96/EMÜ (2) artikliga 31 ja direktiivi 2002/83/EÜ (3) artikli 35 lõikega 1, tõlgendatuna olenevalt asjaoludest koostoimes Euroopa Liidu põhiõiguste harta artikliga 38, on vastuolus liikmesriigi õigusnormid või kohtupraktika, mille kohaselt pannakse kindlustusvõtjale, kes on põhjendatult kasutanud oma õigust lepingust taganeda, selgitamis- ja tõendamiskoormis osas, mis puudutab kindlustusandja saadud kasu väljaarvutamist? Kas juhul, kui selgitamis- ja tõendamiskoormise selline jaotus on lubatav, nõuab liidu õigus, eelkõige tõhususe põhimõte, et kindlustusvõtjal on vastukaaluks õigus nõuda kindlustusandjalt teavet või saada muud abi, et tal oleks võimalik oma nõudeid maksma panna?
               
            
                  2.
               
               
                  Kas kindlustusandjal, kes on jätnud tarbijale taganemisõiguse kohta teabe andmata või on andnud kõnealuse õiguse kohta üksnes ebaõiget teavet, on keelatud tugineda sellest kindlustusvõtjale tulenevate õiguste – eelkõige taganemisõiguse – vastu väitele, et õigus on kaotatud või et seda on kuritarvitatud või et aeg on möödunud?
               
            
                  3.
               
               
                  Kas kindlustusandjal, kes on jätnud tarbijatele antava kohustusliku teabe kindlustusvõtjale andmata või on andnud üksnes mittetäielikku või ebaõiget teavet, on keelatud tugineda sellest kindlustusvõtjale tulenevate õiguste – eelkõige taganemisõiguse – vastu väitele, et õigus on kaotatud või et seda on kuritarvitatud või et aeg on möödunud?
               
            
         (1)  Nõukogu 8. novembri 1990. aasta teine direktiiv otsese elukindlustusega seotud õigusnormide kooskõlastamise kohta, millega nähakse ette sätted teenuste osutamise vabaduse tegeliku kasutamise hõlbustamiseks ja muudetakse direktiivi 79/267/EMÜ (EÜT 1990, L 330, lk 50).
      
         (2)  Nõukogu 10. novembri 1992. aasta direktiiv otsese elukindlustustegevusega seotud õigusnormide kooskõlastamise kohta, millega muudetakse direktiive 79/267/EMÜ ja 90/619/EMÜ (kolmas elukindlustusdirektiiv) (EÜT 1992, L 360, lk 1).
      
         (3)  Euroopa Parlamendi ja nõukogu 5. novembri 2002. aasta direktiiv elukindlustuse kohta (EÜT 2002, L 345, lk 1: ELT eriväljaanne 06/06, lk 3).